Alta fikk et forvarsel på ekstremværet, kvelden i forveien. Trær veltet over ende, søppeldunker ble slengt metervis, vegger falt ned, drivhus ble knust og takplater ble revet av hustakene. Samme kveld blåste takstein ned fra tak i Hammerfest og takrenner ble revet av husene i Rypefjord. På Isnestoften ble en eller flere salgsboder knust. I Honningsvåg ble det meldt om ekstremt kraftige vindkuler natt til 19. desember. En plasthall i nærheten av Skjervøybrua ble knust av vinden.